यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

चमोली का **नन्दा देवी सिद्धपीठ कुरुड़** एक मन्दिर है, जो भगवती नंदा (पार्वती) को समर्पित है। यह भारत के उत्तराखंड राज्य के तटवर्ती शहर चमोली जनपद में स्थित है। नंदा शब्द का अर्थ जगत जननी भगवती होता है। इनकी नगरी ही नंदा धाम कहलाती है। [ इस मन्दिर को नंदा का मायका मां नंदा भगवती का मूल स्थान यहां माना जाता है। इस मन्दिर की कैलाश यात्रा नंदा देवी राजजात उत्सव प्रसिद्ध है। इसमें मन्दिर से नंदा देवी की दोनों डोलिया नंदा देवी डोली, उनके छोटे भाई लाटू देवता और भूम्याल भूमि के क्षेत्रपाल , दो अलग-अलग भव्य और सुसज्जित रथों में विराजमान होकर अपने मायके से ससुराल की यात्रा को निकलते हैं। श्री नंदा देवी राज राजेश्वरी कई नामों से पूरे ब्रह्मांड में पूजी जाती है । नंदा देवी राज राजेश्वरी, किरात, नाग, कत्यूरी आदि जातियों के मुख्य देवी थी। अब से लगभग 1000 वर्ष पुर्व किरात जाति के भद्रेश्वर पर्वत की तलहटी मैं नंदा देवी जी की पुजा किया करते थे। मध्य-काल से ही यह उत्सव अतीव हर्षोल्लास के साथ मनाया जाता है। इसके साथ ही यह उत्सव उत्तराखंड के कई नंदा देवी मन्दिरों में मनाया जाता है, एवं यात्रा निकाली जाती है।

```
 यह मंदिर पहाड़ी परंपराओं से जुड़ा हुआ है।  इस मंदिर के मुख्य पुजारी **कान्यकुब्जीय गौड़ ब्राह्मण** हैं । सूरमाभोज गौड़ सर्वप्रथम यहां के पुजारी ही रहे हैं। वर्तमान में यहां पर दशोली क्षेत्र की नंदा की डोली, तथा बधाण क्षेत्र की नंदा की डोली यहां पर रहती हैं। दशोली (नंदानगर, कर्णप्रयाग, चमोली ब्लॉक) की नंदा की डोली साल भर यहां विराजमान रहती तथा बधाण की नंदा की डोली भाद्रपद में नंदा देवी जात के बाद थराली में स्थित देवराड़ा मंदिर में स्थापित  हो जाती है तथा मकर संक्रान्ति में कुरुड मंदिर में पुनः आती है।
```

### मन्दिर का उद्गम

|  |
| --- |
|  |

नंदा देवी मंदिर कुरुड़

ताम्र पत्रों से यह ज्ञात हुआ है, कि वर्तमान मन्दिर का निर्माण सातवीं सदी में हुआ । यह मंदिर समय-समय पर आधुनिकता के साथ जीर्णोद्धार होता गया।फिर सन 1210 में जाकर गढ़वाल शासक सोनपाल ने इस मन्दिर को जीर्णोद्धार करवाया। सन 1432 मैं गढ़वाल नरेश अजय पाल द्वारा अपनी कुल ईष्ट भवानी नंदा भगवती के मंदिर कुरुड़ में सोने का छत्र चढ़ाया गया। 

वर्तमान में मंदिर देवसारी नामक तोक में स्थित है। इस मन्दिर के उद्गम से जुड़ी परम्परागत कथा के अनुसार, कुरुड़ यानी पत्थरों का गांव। यहां पत्थरों का एक जंगल है। चारों ओर पत्थर ही पत्थर। एक और दिलचस्प बात कि इन पत्थरों का रंग काला है। मान्यता है कि द्वापर में एक राक्षस अपना साम्राज्य फैलाते-फैलाते दशौली के इस गांव में आ धमका, लेकिन यहां मां राजराजेश्वरी का थान (क्षेत्र) होने के कारण वह मां से युद्ध करने लगा। शस्त्रों से पराजित कर मां ने राक्षस को सम्मुख बिन्सर की पहाड़ी में फेंक दिया। पर, राक्षस चुप नहीं बैठा। उसने बिन्सर की पहाड़ी का आधा हिस्सा मां के थान(क्षेत्र) भद्रेश्वर पर्वत पर दे मारा, जहां मां विराजमान थी। मां के शरीर से टकराते ही यह पहाड़ हजारों टुकड़ों में बिखर गया। तब मां ने त्रिशूल के एक वार से उस राक्षस का अंत कर दिया, लेकिन पत्थर यहीं पड़े रहे। बाद में मां राजराजेश्वरी इन पत्थरों में शिला रूप में बस गई।

### नंदा देवी राजजात का मूल गांव

गढ़वाल का इतिहास लिखने वाले एटकिंसन अपनी किताब में लिखते हैं कि नंदा देवी राजजात कुरुड़ गांव से शुरू होती है। अजय पाल के समय भी देवी की छंतोली कुरुड़ की नंदा को मनौती चढ़ाती थी। ,

### मंदिर का ढांचा

मंदिर का वृहत क्षेत्र 900 स्क्वायर फीट में फैला है और चहारदीवारी से घिरा है। पहाड़ी शैली के मंदिर स्थापत्यकला और शिल्प के आश्चर्यजनक प्रयोग से परिपूर्ण, यह मंदिर, भारत के भव्यतम मंदिरों में से एक है। 

मुख्य मंदिर चोकर आकार का है, जिसके शिखर पर देवी कलश है। ये अष्टधातु से बना हुआ और अति पावन और पवित्र माना जाता है। मंदिर का मुख्य ढांचा एक ऊंचे पाषाण चबूतरे पर बना है। इसके भीतर आंतरिक गर्भगृह में मुख्य नन्दा देवी की शिला मूर्ति स्थापित हैं। यह भाग इसे घेरे हुए अन्य भागों की अपेक्षा अधिक वर्चस्व वाला है। इससे लगे घेरदार मंदिर की पहाड़ी संस्कृति एवं कला से निर्मित छत और लगे हुए कलश, बहुत पुराने और आकर्षक हैं।

```
यह मंदिर दशोली तथा बधाण के 700 गांव की देवी का मुख्य मंदिर है। 
```

### देवता

नन्दा देवी इस मंदिर की मुख्य देवी हैं। नंदा भगवती की प्राचीन शिला मूर्ति पाषाण चबूतरे पर गर्भ गृह में स्थापित हैं। इतिहास अनुसार इन मूर्तियों की अर्चना मंदिर निर्माण से कहीं पहले से की जाती रही है। सम्भव है, कि यह प्राचीन जनजातियों द्वारा भी पूजित रही हो। यहां पर मां भगवती की **शिला मूर्ति चतुर्भुज रूप में आप रूपी लिंग विद्यमान है।** और प्रत्येक दिन पूजा के उपरांत मां नंदा को जो स्थानीय परंपरागत व्यंजन है **पूवे ( गुलगुले, आटे और गुड़ से बना हुआ)**, मां भगवती को चढ़ाए जाते हैं। यही मां नंदा देवी का प्रसाद होता है।

### पुजारी

इस मंदिर के पुजारी कन्याकुब्जीय गौड़ ब्राह्मण हैं। दशोली धड़े के पुजारियों को कोर्ट द्वारा मंदिर के मुख्य पुजारी घोषित किया गया। एवं पश्वा ( नंदा के अवतारी पुरुष) श्यामा दत्त गौड़ पुत्र अचलानंद गौड़ तथा उनके वंशज को घोषित गया है।

### अध्यक्ष

वर्तमान में नन्दा देवी सिद्धपीठ कुरुड़ के अध्यक्ष सभी गांव की बैठक में श्री सुखबीर सिंह रौतेला जी को घोषित किया गया।

### उत्सव

यहां विस्तृत दैनिक पूजा-अर्चनाएं होती हैं। यहां कई वार्षिक त्यौहार भी आयोजित होते हैं, जिनमें सहस्रों लोग भाग लेते हैं। इनमें सर्वाधिक महत्व का त्यौहार है, नन्दा देवी लोकजात, जो भाद्रपद मास शुक्ल पक्ष की अष्टमी को, तदनुसार लगभग अगस्त या सितंबर माह में आयोजित होता है। इस उत्सव में दोनों मूर्तियों को अति भव्य और विशाल डोली में सुसज्जित होकर, यात्रा पर निकालते हैं। यह यात्रा २८० किलोमीटर लम्बी होती है। इसको लाखो लोग शरीक होते है।

वर्तमान मंदिर
-------------

आधुनिक काल में, यह मंदिर काफी व्यस्त और सामाजिक एवं धार्मिक आयोजनों और प्रकार्यों में व्यस्त है। नन्दा देवी सिद्धपीठ कुरुड़ मंदिर का एक बड़ा आकर्षण यहां की शिलामूर्ति और उत्सव डोली है। यह मंदिर भारत के सबसे पुराने और मूल नंदा देवी के मंदिर के रूप में जाना जाता है। इस मंदिर में भगवती नंदा को चढाने वाले महाप्रसाद में आटे के पूए बनाए जाते हैं। प्रतिदिन पुजारी नहा धोकर भगवती नंदा का महाप्रसाद बनाते हैं। फिर भगवती नंदा का प्रत्येक दिन नंदाभिषेक करते हैं । साल भर महानंदा देवी मंदिर के कपाट खुले रहते हैं।

मंदिर आने का मार्ग
------------------

हरिद्वार से रुद्रप्रयाग
रुद्रप्रयाग से कर्णप्रयाग
कर्नप्रयाग से नंदप्रयाग
नंदप्रयाग से नंदानगर
नंदानगर से कुरुड़ मंदिर